CELEX: 62019TN0294
Language: hu
Date: 2019-05-04 00:00:00
Title: T-294/19. sz. ügy: 2019. május 4-án benyújtott kereset — Vanhoudt és társai kontra EBB

8.7.2019   
            
            
               HU
            
            
               Az Európai Unió Hivatalos Lapja
            
            
               C 230/57
            
         
      2019. május 4-án benyújtott kereset — Vanhoudt és társai kontra EBB
      (T-294/19. sz. ügy)
      (2019/C 230/71)
      Az eljárás nyelve: angol
      
         Felek
      
      
         Felperesek: Patrick Vanhoudt (Gonderange, Luxemburg) és kilenc további felperes (képviselő: A. Haines Barrister)
      
         Alperes: Európai Beruházási Bank (EBB)
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az EBB 2019. január 31-i határozatát, amely megtagadta a felperesek nem kompenzált veszteségének megtérítését, és megtagadta a SPAC szimulációs eszköznek és ezen eszköz eredményeinek megosztását;
               
            
                  —
               
               
                  továbbá, másodlagosan, kötelezze az EBB-t a felperesek abból eredő nem vagyoni kárának megtérítésére, hogy az EBB a határozatában megtagadta a SPAC szimulációs eszköz és/vagy ezen eszköz eredményeinek rendelkezésre bocsátását;
               
            
                  —
               
               
                  kötelezze az EBB-t, hogy bocsássa a felperesek rendelkezésére a SPAC aktuáriusi szimulációs eszközt, és ezen eszköz kinyomtatott eredményeit annak érdekében, hogy a felperesek fel tudják mérni a nem kompenzált veszteségüket, és ezáltal a nyugdíjukra és díjazásukra vonatkozó reformokat követően az EBB által velük szemben alkalmazott kompenzációs intézkedések megfelelő vagy nem megfelelő jellegét;
               
            
                  —
               
               
                  az EBB-t kötelezze a költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek a megsemmisítés iránti kereseti kérelmüket illetően négy jogalapra hivatkoznak, az említett szimulációs eszköz és eredményei rendelkezésre bocsátásának Törvényszék általi elrendelése iránti kereseti kérelmüket illetően pedig a lentebb kifejtett további jogalapokra.
      
                  1.
               
               
                  A megsemmisítés iránti kereseti kérelemmel kapcsolatos első jogalap, amely az EBB és a személyi állomány képviselői között 2009. május 18-án létrejött egyetértési megállapodás és kísérőlevele 9., 10. és 14–18. pontjának megsértésén alapul.
               
            
                  2.
               
               
                  A megsemmisítés iránti kereseti kérelemmel kapcsolatos második jogalap, amely a bizalomvédelem elvének megsértésén alapul.
               
            
                  3.
               
               
                  A megsemmisítés iránti kereseti kérelemmel kapcsolatos harmadik jogalap, amely a hatékony jogorvoslathoz való jog, a megfelelő ügyintézés és az átláthatóság elvének megsértésén alapul.
               
            
                  4.
               
               
                  A megsemmisítés iránti kereseti kérelemmel kapcsolatos negyedik jogalap, amely a személyes adatokhoz való hozzáférés megsértésén alapul.
               
            Az említett szimulációs eszköz és eredményei rendelkezésre bocsátásása iránti kereseti kérelemmel kapcsolatban a felperesek az alábbi érveket terjesztik elő:
      
                  —
               
               
                  Az EBB — azáltal, hogy nem bocsátotta rendelkezésre a SPAC szimulációs eszközt — megsértette az Európai Unió Alapjogi Chartájának 41., 42. és 47. cikkét és az EUMSZ 15. cikk (1) és (3) bekezdését;
               
            
                  —
               
               
                  Az EBB figyelmen kívül hagyta a felperesek személyes adathoz fűződő jogait, megsértve ezáltal az (EU) 2018/1725 európai parlamenti és tanácsi rendelet (1) 14. és 17. cikkét.
               
            
         (1)  A természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről szóló, 2018. október 23-i (EU) 2018/1725 európai parlamenti és tanácsi rendelet (HL 2018. L 295., 39. o.).